Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: (XII. 12.) Korm. határozatot, a cigányság élethelyzetének javítására vonatkozó középtávú intézkedéscsomagról szóló 1093/1997. (VII. 29.) Korm. határozatot, valamint a cigány kisebbség helyzetének javítását célzó intézkedésekről szóló 1107/1997. (X. 11.) Korm. határozatot.
Paragraph Index: 1324

(XII. 12.) Korm. határozatot, a cigányság élethelyzetének javítására vonatkozó középtávú intézkedéscsomagról szóló 1093/1997. (VII. 29.) Korm. határozatot, valamint a cigány kisebbség helyzetének javítását célzó intézkedésekről szóló 1107/1997. (X. 11.) Korm. határozatot. 1999/79/II. szám mányossági felügyeletet, ebből következően döntésének megítélésére egyetlen szerv sem jogosult. A Nektv. 24. §-a szerint a helyi kisebbségi önkormányzatokra a helyi önkormányzatokra vonatkozó szabályokat kell megfelelően alkalmazni. Az Ötv. X/A. fejezete határozza meg, hogy az Ötv. szabályait milyen eltérésekkel kell alkalmazni a kisebbségi önkormányzatok esetében. Ez a fajta negatív szabályozási technika azonban nem felel meg az alkotmányossági követelményeknek, mert a közjogi jogalanyok jogállására vonatkozó szabályozásnak (mivel ezek állami feladatokat ellátó szervek) egyértelműen kell rendelkeznie a jogalanyok — keletkezésének, — megszűnésének, — szervezetének, — működésének, — feladat- és hatáskörgyakorlásának, — gazdálkodásának, valamint — állami ellenőrzésének alapvető szabályairól. A hatályos jog viszont vagy a már említett nem megfelelő negatív szabályozási technikát alkalmazza (a helyi kisebbségi önkormányzatok esetében), vagy pedig ennek a kérdésnek a rendezését teljes egészében a szervezetalakítási autonómia keretei közé utalja (az országos kisebbségi önkormányzatok esetében). A felsorolt okok miatt a kisebbségi önkormányzatokra vonatkozó szabályozást a jogalkotónak meg kell változtatnia, hogy ezeket a kérdéseket egyértelműen, a jogértelmezési bizonytalanságokat kizáróan rendezze. Ez a szabályozás megtörténhet aképpen, hogy a jogalkotó az Ötv. megfelelő módosítását végzi el, de a kisebbségi önkormányzatok feladat- és hatásköreit tartalmazó Nektv. is kiegészülhet a jogállásra vonatkozó további szabályokkal, amely megoldások egyaránt megszüntethetik a jogalkalmazási bizonytalanságokat. 8.3. Az Obtv. módosításának szükségszerű irányai Az országgyűlési biztos működését, más szervekhez való viszonyát és általában eljárását az Obtv. 16—19. §-ai intézkedési lehetőségeit és kötelezettségeit a törvény 20—26. §-ai határozzák meg. A jogszabályi rendelkezések gyakorlatban való alkalmazása során különböző problémák, értelmezési nehézségek merültek fel, amelyek felvetik a jogszabály esetleges módosításának szükségességét. 8.3.1. Az országgyűlési biztos eljárására vonatkozó szabályozás Az eljárás vonatkozásában főszabály szerint az országgyűlési biztos bármely, a közszférába tartozó szerv működését ellenőrizheti, egyes nemzetbiztonsági, honvédelmi, illetve igazságszolgáltatási tevékenységet végző állami szervek kivételével. Mivel a kisebbségi biztos a Nektv. hatálya alá tartozó kérdésekben jár el, eljárása elsősorban azoknak a szerveknek a vizsgálatára terjed ki, amelyek speciálisan a kisebbségi jogok érvényesítésével kapcsolatos tevékenységet folytatnak, de a kisebbségi biztos működése során olyan szervekkel is érintkezésbe kerül, amelyeknek működése nem hozható közvetlen összefüggésbe a kisebbségi jogokkal, illetve nem azok biztosítását szolgálja elsődlegesen. Ez utóbbi esetekben előfordult, hogy az adott ügyben eljáró hatóság kétségbe vonta az országgyűlési biztos hatáskörét. Ilyen volt pl. az ügyészséggel kapcsolatos vitánk, és ilyen a bíróságok, illetve a bíróságok igazgatását végző szervek tevékenységének országgyűlési biztos által való vizsgálati lehetőségének kérdése is. Az Obtv. 29. § (1) bek f) pontja szerint az

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes